Fernand Braudel
<s>Fernan Brodel (; Luméville-en-Ornois, 24. avgust 1902 — Kliz, 27. novembar 1985) je bio istaknuti francuski istoričar i vodeći predstavnik Škole Anala.</s><s>Predavao je istoriju po srednjim školama u Alžiru do 1935. godine.</s><s>Posle toga predaje na Univerzitetu u Sao Paolu.</s><s>Godine 1937. upoznaje Lisjena Fevra i menja koncepciju svog dela za koje do tada skuplja građu po arhivima Italije i Španije (Dubrovački arhiv posećuje 1934. godine).</s><s>Od istorije diplomatije Filipa II počinje da piše istoriju Mediterana u vreme Filipa II u skladu sa shvatanjem koje se formiralo u krugu analista.</s><s>Posle napada Nemačke na Francusku biva zarobljen i zarobljeništvu piše osnovni koncept svog dela.</s><s>Nakon doktoriranja 1948. godine postaje sekretar VI odseka Praktične škole društvenih nauka u Parizu i kourednik Anala.</s><s>Posle smrti Lisjena Fevra 1956. godine preuzima Anale i VI odsek.</s><s>Umire u Klizu 1985.</s>

<s>Biografija 
Njegov veliki opus koncentrisan je oko tri ključne teme i istraživačka projekta kojima je, svakom ponaosob posvetio po nekoliko decinija svog rada.</s><s>To su Mediteran (1923 — 1949) čiji je plod njegovo, verovanto najpoznatije delo Mediteran i mediteranski svet u doba Filipa II, Civilizacija i kapitalizam (1955—1979) i Francuski identitet (1970 — 1985) koje nije stigao da završi.</s><s>Njegov veliki ugled u svetu istoriografije nije proisticao samo iz monumentalnog dela, već i iz velikih organizatorskih sposobnosti.</s><s>On je oformio veliki broj naučnika šireći uticaj metoda Škole Anala koja je postala najuticajnija istoriografska škola u Francuskoj, a i šire.</s><s>U svojim delima naročitu pažnju posvećivao je razmatranjima pojava koje su dugog istorijskog trajanja i koje često neprimetno utiču na život društva tokom velikog broja generacija.</s>

<s>Spoljašnje veze</s>

<s>Biografija na sajtu SANU</s>

<s>Francuski sociolozi
Članovi Académie française
Authority control</s>

